Valstybių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**PALANGOS LOPŠELIS-DARŽELIS „GINTARĖLIS“**

**DIREKTORĖS JOLANTOS RIMKIENĖS**

**2020 METŲ VEIKLOS ATASKAITA**

2021-01-18 Nr.

Palanga

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Palangos lopšeliui-darželiui „Gintarėlis“ vadovauju nuo 2021 m. sausio 4 d. Nuo 2019 m. rugsėjo 27 d. lopšeliui-darželiui „Gintarėlis“ vadovavo direktoriaus pavaduotoja ugdymui Birutė Kasparavičienė, kuriai Palangos miesto savivaldybės tarybos 2019-09-27 sprendimu Nr. T2-197 „Dėl Palangos lopšelio-darželio „Gintarėlis“ direktoriaus“ buvo pavesta laikinai iki 2020-12-31 eiti direktoriaus pareigas.  Lopšelį-darželį „Gintarėlis“ (toliau – Mokykla) 2019-2020 m. m. lankė 182 vaikai (2020-2021 m. m. - 168 vaikai), buvo suformuotos 10 grupių. Iš jų 2 lopšelio grupės, 6 ikimokyklinio amžiaus grupės, 2 priešmokyklinio ugdymo grupės. Grupių darbo laikas - 10,5 val., 1 prailginta grupė – 12.00 val.  2020 metų kovo mėnesį dėl koronaviruso pandemijos paskelbus karantiną nuo kovo 30 d. buvo pereita prie nuotolinio mokymo. Atlikti parengiamieji darbai dėl nuotolinio mokymo organizavimo.  2020-2022 metų Mokyklos strateginis planas parengtas atsižvelgiant į artimiausius ir tolimiausius (strateginius) tikslus, kuriais siekiama sudaryti nenutrūkstantį, dinamišką veiklos procesą. Mokyklos ugdymo programų įgyvendinimą, mokymo(si) bazės turtinimą ir modernizavimą, mokinių saugumo užtikrinimą ir bendruomenės sutelkimą, numatytų strateginio veiklos plano tikslų, uždavinių įgyvendinimą.  Mokyklos direktoriaus 2020 m. lapkričio 26 d. įsakymu Nr. V1-333 „Dėl 2020 metų strateginio plano priemonių įvykdymo ataskaitos rengimo darbo grupės sudarymo“ sudaryta darbo grupė vykdė Mokyklos 2020 metų strateginio plano priemonių įgyvendinimo stebėseną ir analizę, parengė 2020 metų strateginio plano priemonių įvykdymo ataskaitą (toliau – Ataskaita). Ataskaitoje akcentuojama, kad 2020 metų strateginio plano tikslai ir uždaviniai iš esmės įgyvendinti. 1 tikslo 1.1.2.4. priemonė – Prevencinė saviraiškos programa „Aš – EKO kūrėjas, išradėjas“ buvo pristatyta Savivaldybei, tačiau dėl ekstremalios situacijos, būtinųjų rekomendacijų užtikrinimo dėl koronaviruso plitimo, Mokykla negavo finansavimo ir programa - projektas nebuvo įgyvendintas. 1.1.3.4. priemonė – Respublikinė metodinė diena „Ugdymas be sienų“, „Naujos technologijos ir ikimokyklinukas - taip ar ne“, „Projektinio metodo galimybės ugdant mažuosius sveikuolius“ neįvyko dėl 2020 m. kovo mėn. paskelbto karantino. Iš dalies įgyvendintas 2 tikslo 2.2.1.5. priemonė – grindų dangos atnaujinimas, sporto salės kapitalinis remontas. Sporto salėje atliktas kapitalinis remontas, sutvarkyta elektros instaliacija (už 13 757,45 Eur, iš Savivaldybės biudžeto gauta 7000 Eur.), tačiau grindų dangos keitimui pritrūko lėšų.  Strateginio plano Ataskaita pristatyta Mokyklos bendruomenei, Mokyklos tarybos nariams per informacinių technologijų priemones: elektroniniais laiškais, Mokyklos interneto svetainę www.palangosgintarelis.lt. Pasiūlymai, rekomendacijos dėl strateginio veiklos plano priemonių įgyvendinimo/įvykdymo svarstomi, aptariami Mokyklos tarybos posėdžiuose, bendruomenės susirinkimuose ir panaudojami rengiant kitų metų strateginius bei veiklos planus, siekiant Mokyklos vizijos, misijos įgyvendinimo bei darnos tarp finansinių ir žmogiškųjų išteklių.  Vadovaujantis Mokyklos direktoriaus 2020-11-26 įsakymu Nr. V1-338 „Dėl vidaus audito darbo grupės sudarymo“ Mokyklos bendruomenė pagal Ikimokyklinio ugdymo mokyklos vidaus audito metodiką įsivertino 4 veiklos sritįPagalba ir parama vaikui, šeimai*.* Geriausiai įvertinti 4 veiklos srities pagalbiniai rodikliai: vaiko teisių atstovavimas visuomenėje – 3,8 balo, teikiamų paslaugų kokybė – 3,9 balo; žemiausiai įvertintas pagalbinis rodiklis – psichologinė ir socialinė pagalba – 2,8 balo. 2021 metams pasirinkta tobulintina veiklos sritis Parama ir pagalba vaikui, šeimai ir pagalbinio rodiklio Vaiko poreikių tenkinimas „giluminis“ įsivertinimas.  Ugdymo procesas organizuojamas vadovaujantis Mokyklos veiklą reglamentuojančiais dokumentais: Mokyklos nuostatais, darbo tvarkos taisyklėmis, Palangos lopšelio-darželio „Gintarėlis“ Ikimokyklinio ugdymo programa „Esu čia ir dabar“ (programai pritarta Palangos miesto savivaldybės tarybos 2020-11-04 sprendimu Nr. T2-220, patvirtinta Mokyklos direktoriaus 2020-12-04 įsakymu Nr. V1-346), Bendroji priešmokyklinio ugdymo programa, sveikatos ugdymo programa „Augu sveikas ir saugus“. Parengtas 2020 metų veiklos planas (patvirtintas Mokyklos direktoriaus 2019-12-31 įsakymu Nr. V1-281 „Dėl 2020 metų veiklos plano patvirtinimo“) iš esmės įgyvendintas.  Mokyklos bendruomenė sutelktai ir atsakingai vykdė įsipareigojimus, įgyvendinant pagrindinius veiklos tikslus ir uždavinius, užtikrino kokybiškas švietimo paslaugas kontaktiniu ir nuotoliniu būdais: organizavo ikimokyklinio ir priešmokyklinio ugdymo programų įgyvendinimą per elektronines nuotolines platformas, rengė nuotolinio ugdymo užduotis vaikams, bendravo ir bendradarbiavo su kolegomis, ugdytinių tėvais vaiko ugdymo(si), sveikatos stiprinimo, laisvalaikio, aktyvios veiklos organizavimo klausimais. Mokytojai į ugdymo turinį integravo sveikatos stiprinimo programą „Augu sveikas ir saugus“, smurto ir patyčių programą „Aš neskriaudžiu kitų, prisijunk ir tu“. Priešmokyklinio ugdymo grupės ugdytiniai dalyvavo tarptautinėje programoje „Zipio draugai“.  Mokykloje vyko tradiciniai renginiai: Mokslo ir žinių diena, Vasario 16-os ir Kovo 11-osios dienų renginiai, skirti Lietuvos Valstybės ir Lietuvos nepriklausomybės atkūrimui paminėti. Mokyklos mokytojai kartu su ugdytinių tėvais įgyvendino kalendorinių švenčių, netradicinių renginių idėjas – „Velykų, bobute, atnešk man margutį“, „Šoka basos raganaitės“ – Užgavėnių renginys, rudens palydėtuvių renginys „Kaliausė nubėgo per lauką“, „Nuplasnojo vasarėlė žaliaskarė“ ir kt. Dėl Covid-19 situacijos renginiai vyko lauko erdvėse, nuotoliniu būdu ir virtualioje aplinkoje. Mokykloje buvo organizuojamos teminės savaitės: „Ką žinau apie Lietuvą“, Savaitė „Be Patyčių“, „Aš saugus, kai žinau“, „Sveiko maisto savaitė“.  Mokytojai organizavo respublikines kūrybines darbų parodas: „Spalvotų sagų pasaulis“, „Sveikatos linkiu, Gintarėliui“. Palangos miesto ikimokyklinių įstaigų pedagogai dalyvavo virtualioje parodoje „Gėlių puokštė jubiliejui“. Mokyklos pedagogai buvo aktyvūs respublikinių kūrybinių parodų „Rudens mozaika 2020“, „Kitokia kaukė“, „Antrasis daiktų gyvenimas“ dalyviai. Mokykla dalyvavo visuotinėje pilietinėje akcijoje „Atmintis gyva, nes liudija“, „Maistas beglobiams gyvūnams“, visuomeninės organizacijos „Gelbėkit vaikus“ solidarumo bėgime 2020.  Prioritetinė Mokyklos veiklos sritis – sveikos gyvensenos įgūdžių formavimas ikimokykliniame amžiuje. Sveikatos ugdymo, sveikatos stiprinimo klausimais Mokykla bendradarbiauja su Palangos miesto savivaldybės visuomenės sveikatos biuro (toliau – VSB) darbuotoja Sandra Radavičiūte, kuri pagal 2020 metų VSB patvirtintą veiklos planą, organizavo grupines ugdomąsias ir praktines veiklas: „Saulė šildo, saulė - žeidžia“, „Sveiki dantukai“, „Aš matomas“, supažindino ugdytinius su dantų ėduonies profilaktika ir burnos higiena, nelaimingų atsitikimų profilaktika, smurto ir patyčių prevencija, asmens higienos įgūdžiais.  Mokyklos ugdytiniai dalyvavo Lietuvos mažųjų žaidynių respublikinio ikimokyklinio ugdymo įstaigų projekto „Lietuvos mažųjų žaidynės 2020“, gauta padėka už kūrybišką ir inovatyvų ugdymą, organizuojant projekto veiklas nuotoliniu būdu. Ikimokyklinio ugdymo grupė „Gintariukai“ kartu su mokytoja I. Rupšiene dalyvavo projekte „Sveikata per visus metus 2020“ ir įgyvendino mėnesio iššūkius. Mokytojai ir ugdytiniai buvo aktyvūs Europos „Judumo savaitė“, ekologinio projekto „Mes rūšiuojam“, „Darom“ dalyviai.  Mokytojai gerąja darbo patirtimi dalijasi [www.ikimokyklinis.lt](http://www.ikimokyklinis.lt), sveikatą stiprinančių mokyklų tinkle „Sveika mokykla“, Palangos laikraštyje „Palangos tiltas“.  Vyko administrac~~i~~jos, darbuotojų ir Mokyklos tarybos posėdžiai, kuriuose aptarti veiklos plano įgyvendinimas, vadovo veiklos ataskaitos, Mokyklai skirtų lėšų panaudojimas. Sudarytos darbo grupės padėjo organizuoti veiklas, siekti plano įgyvendinimo tikslingumo, veiksmingumo ir rezultatyvumo, grupėse vyko diskusijos apie švietimo pagalbos vaikui teikimo kokybę, Vaiko gerovės komisijos priimti nutarimai skatino į pagalbos teikimą aktyviau įtraukti mokytojus, ugdytinių tėvus, siekti glaudaus bendradarbiavimo šalinant vaiko (ų) kalbos ir kalbėjimo sutrikimus.  Grupių patalpos atitinka higienos normų (LR HN 131:2015) reikalavimus, mokytojos savitai puoselėja grupės erdves, pagal turimus finansinius išteklius kurią naujas. Grupės pilnai aprūpintos baldais, žaislais, edukacinėmis priemonėmis ir pagal metų biudžetą yra sistemingai papildomos.  Vadovaujantis higienos normų „Vaikų žaidimų aikštelės ir patalpos. Bendrieji saugos reikalavimai“ reikalavimais, sutvarkytos vaikų lauko erdvės. Sumontuoti 6 nauji lauko erdvės žaidimų sportiniai įrenginiai (panaudota 3 700 Eur), pagamintos 3 naujos smėlio dėžės, pasodintas vaismedžių-vaiskrūmių sodas. Supiltas kalnelis vaikų žiemos pramogoms ir aktyviai vaikų vasaros veiklai, fizinei ištvermei stiprinti.  Bendradarbiaujant su ugdytinių tėvais Mokyklos teritorijoje pasodinta apie 1000 svogūninių pavasarinių gėlių. Mokyklos lauko teritorijoje įkurta priešmokyklinukų atsisveikinimo su darželiu alėja, kurioje grupių ugdytinių tėvai prisiminimui pasodina žydintį augalą.  Atnaujintas Mokyklos inventorius: nupirkta 20 vnt. lovos čiužinių (459,80 Eur), lentynos sporto salės inventoriui ir laboratorijos priemonėms surūšiuoti (300 Eur), 6 vnt. staliukų ikimokyklinio ugdymo grupe (700 Eur). Pakeistos apšvietimo lempos priešmokyklinio ugdymo „Smiltelės“ ir „Jūreivėliai“ grupėse (200 Eur).  2020 metais dėl Covid-19 situacijos Mokykla didelį dėmesį skyrė dezinfekcinių priemonių įsigijimui, asmeninių apsaugos priemonių (veido kaukės) pirkimui, vidaus higieninei-sanitarinei būklei palaikyti. Darbui pandemijos metu įsigyta higienos priemonių už 1240 eurus.  Uždavinių įgyvendinimo rezultatai rodo, kad Mokykloje veikla buvo organizuota veiksmingai, tenkinant vaikų poreikius ir atsižvelgiant į tėvų lūkesčius. Vaikų pasiekimų ir pažangos, vidaus veiklos įsivertinimo rezultatai tikslingai panaudoti veiklos tobulinimui, strateginių, metų veiklos planų, projektų, programų numatymui.  Mokyklos veiklą kontroliuojančios institucijos 2020 metais pažeidimų nenustatė. Įstaigos išlaikymui skirtos lėšos buvo naudojamos racionaliai ir taupiai, siekiant pagerinti materialinę bazę, sprendimai derinami su įstaigos savivaldos institucijomis, bendruomene. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1 Parengti ilgalaikę vieno modulio kvalifi-kacijos tobulinimo programą (40 ak. val.). | Įgyvendinti Valsty-binių ir savivaldybių mokyklų vadovų, jų pavaduotojų ugdy-mui, ugdymą organi-zuojančių skyrių vedėjų, mokytojų, pagalbos mokiniui specialistų kvali-fikacijos tobulinimo nuostatai. Siekti sistemingo ir kryp-tingo mokytojų pro-fesinio tobulėjimo. | Rezultatas bus pasiektas, jei ilgalaikė kvalifikacijos programa bus parengta iki 2020-04-01 ir įgyvendinta iki 2020-12-31. | Neįgyvendinta. |
| 1.2.Parengti atnaujinti/patvirtinti Palangos lopšelio-darželio „Gintarėlis 2021-2023 metų ikimokyklinio ugdymo programą. | Įgyvendinti Lietuvos Respublikos švietimo ir mokslo ministro reikalavimus. | Rezultatas bus pasiektas, jei Palangos lopšelio-darželio „Gintarėlis“ 2021-2023 metų ikimokyklinio ugdymo programa bus pateikta Palangos miesto savivaldybės tarybai tvirtinti iki 2020-10-01. | Palangos lopšelio-darželio „Gintarėlis“ ikimokyklinio ugdymo programa „Esu čia ir dabar“ patvirtinta Mokyklos direktoriaus 2020-12-04 įsakymu Nr. V1-346, pritarta Palangos miesto savivaldybės tarybos 2020-10-01 sprendimu Nr. T2-220 . |
| 1.3. Įrengti laisvoje įstaigos ar kiemo patalpose vaikams tyrinėtojų laboratoriją, kurios tikslas – sudaryti sąlygas vaikams veikti praktiškai, pažinti pasaulį visais pojūčiais. | Padėti atsiskleisti individualiems vaikų poreikiams ir gebėjimams, sudaryti galimybes vaikui aktyviai tyrinėti ir atrasti, būti iniciatyviam, atkakliam ir kūrybiškam. | Rezultatas bus pasiektas, jei laboratorija bus įrengta iki 2020-12-31 | Naujai suremontuotoje patalpoje įrengta laboratorija. Šiuo metu patalpoje yra lentynos, stalai, suoleliai. 2021-2023 m. strateginiame plane numatyta įsigyti priemonių laboratorijai. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Parengti ilgalaikę vieno modulio kvalifikacijos tobulinimo programą (40 ak. val.) | Ilgalaikė programa neparengta, dėl Covid-19 situacijos. Daug dėmesio buvo skiriama patalpų priežiūrai, darbuotojų darbo organizavimui kad užtikrinti būtinąsias rekomendacijas dėl koronoviruso infekcijos plitimo mažinimo. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengti Mokyklos nuostatai. Patvirtinti Palangos miesto savivaldybės tarybos 2020 m. spalio 1 d. sprendimu Nr. T2-202 ir įregistruoti 2020 m. spalio 12 d. Juridinių asmenų Registrų centre. | Mokyklos nuostatuose įteisintas nuotolinis ugdymas, nuostatai atitinka dokumentų valdymo reikalavimus. |
| 3.2. Atliktas 2019 metų darbuotojų veiklos numatytų užduočių vertinimas. | Nustatyti 2020 m. darbuotojams pareiginės algos kintamoji dalis (procentai). |
| 3.3. Parengtos 2020 m. darbuotojų metinės veiklos užduotys. Darbuotojai supažindinti pasirašytinai. | Darbuotojai supažindinti su 2020 m. veiklos metinėmis užduotimis. Darbuotojams paaiškinta metinių veiklos užduočių vertinimo sistema. |
| 3.4. Parengta ir patvirtinta „Vidaus kontrolės politika“ patvirtinta Mokyklos direktoriaus 2020-11-09 įsakymu Nr. V1-322 | Vidaus kontrolės politika yra parengta vadovaujantis Lietuvos Respublikos vidaus kontrolės ir vidaus audito įstatymo 4 straipsniu, Lietuvos Respublikos finansų ministro įsakymu „Dėl Vidaus kontrolės įgyvendinimo viešajame juridiniame asmenyje“, atsižvelgiant į Mokyklos veiklos pobūdį bei ypatumus, veiklos riziką, organizacinę struktūrą, personalo išteklius, apskaitos ir informacinę sistemą, turto apsaugos sistemą, kitus veiklos kontrolės poreikio vertinimus. Atsižvelgiant į nuolat kintančias ekonomines, reguliavimo ir veiklos sąlygas vidaus kontrolės politikos turinys nuolat peržiūrimas ir atnaujinamas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4 □ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4 □ |
| 5.3. Lyderystės ir vadovavimo efektyvumas | 1□ 2□ 3□ 4 □ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4 □ |
| 5.5. Bendras įvertinimas (pažymimas vidurkis) | 1□ 2□ 3□ 4 □ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Lyderystės skatinimas bendruomenėje. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.4. Sukurti ir įgyvendinti savitą patyriminio ugdymo modelį įstaigoje. | Sudaryti vaikams galimybes aktyviai veikti Mokyklos erdvėse. Kurti naujas pažintines žaidybines (edukacines) erdves vaikams Mokyklos patalpose ir kieme. | Rezultatas pasiektas, jei iki 2021-09-01 bus sukurtos 2 žaidybinės kūrybinės-pažintinės erdvės vaikams (1 lauke ir 1 įstaigos viduje).  80 proc. ugdytinių bei proc. pedagogų įsitraukę į patyriminio ugdymo veiklas.  50 pedagogų dalijasi turima patirtimi su kitų Palangos miesto švietimo įstaigų kolegomis (seminarai, veiklos kolega-kolegai ir pan.) |
| 8.5.Ugdytinių pasiekimų ir pažangos vertinimo sistemos efektyvumo | Sudaryti palankias sąlygas vaiko asmeninės augimui. | Vaiko asmeninės ūgties (pažangos) aplanko sukūrimas (atnaujinimas) ir fiksavimas. Bent 2 kartus per metus visų įstaigą lankančių vaikų (t.y. 90 proc.) pasiekimų analizavimas.  2 kartus per metus vaiko pažangos ir pasiekimų aptarimas pedagogo kartu su tėvais. |
| 8.3. Įsivertinti Mokyklos bendruomenės mikroklimatą. | Mokyklos bendruomenės nariai jaučiasi saugūs, pasitiki vieni kitais, visi jaučiasi pripažįstami ir vertinami. | Sudaryta darbo grupė Mokyklos bendruomenės mikroklimatui įvertinti (siekiant didesnio objektyvumo dėl mikroklimato įvertinimo kreiptąsi į Palangos švietimo pagalbos tarnyba) iki 2021-03-30. Parengtos išvados bus pristatytos ir apsvarstytos Mokyklos tarybų posėdžių metu iki 2021-04-30. Parengtas įstaigos mikroklimato gerinimo priemonių planas ir pristatytas bendruomenei. Siektinas rezultatas – bent 70 proc. įstaigos darbuotojų mokyklos mikroklimatą įvertino gerai arba labai gerai. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1.Žmogiškieji ištekliai (nedarbingumas, darbuotojų kaita). |
| 9.2. Finansinių išteklių stoka. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos tarybos pirmininkė

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Palangos miesto

savivaldybės meras Šarūnas Vaitkus 2021-

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Palangos lopšelio-darželio „Gintarėlis“

direktorė Jolanta Rimkienė 2021-